**Tenk Községi Önkormányzati Képviselő - testületének 28/2015.(VI.09.) számú határozata:**

Tenk Község Önkormányzat Képviselő-testület Tenk Község Önkormányzat Helyi Sportfejlesztési Koncepcióját megtárgyalta és a következő határozatot hozta:

Tenk Község Önkormányzata Képviselő- testülete a sportról szóló 2004. évi I. törvény 55. §- ában meghatározott feladatkörében eljárva az előterjesztés mellékletét képező helyi sportfejlesztési koncepciót változtatás nélkül elfogadja.

Felelős: Szopkó Tamás polgármester

Határidő: Értelem szerint

**Tenk Községi Önkormányzati Képviselő - testületének 29/2015.(VI.09.) számú határozata:**

Tenk Községi Önkormányzat Képviselő- testülete megtárgyalta az önkormányzati feladatellátást szolgáló fejlesztések támogatására irányuló pályázatok benyújtására vonatkozó indítványt és a következő határozatot hozta:

1. Tenk Községi Önkormányzat Képviselő- testülete a polgármester előterjesztésében megtárgyalta a helyi önkormányzatokért felelős miniszternek az államháztartásért felelős miniszterrel közösen meghirdetett, az Önkormányzati feladatellátást szolgáló fejlesztések támogatásra kiírt pályázat benyújtásának lehetőségét, és úgy dönt, hogy a pályázatát benyújtja, a pályázati kiírásban megjelölt b), valamint c) alcélok megjelölésével.
2. Az államháztartásról szóló törvény végrehajtásáról szóló 368/2011. (XII. 31.) Korm. rendelet 75. § 4. bekezdés a) pontja szerint, a beruházás összköltségének 15 %, azaz 5.646.920,- Ft saját forrást igénylő önerejét az általános tartalék terhére biztosítja.
3. A Képviselő- testület felhatalmazza a polgármestert a pályázat benyújtásához szükséges intézkedések megtételére.

Felelős: Szopkó Tamás polgármester

Határidő: Azonnal